Diari Oficial de la Generalitat Valenciana


Sumari del DOGV 9723, del 13-11-2023 (2023/11466)

RESOLUCIÓ de 2 de novembre de 2023, de la presidenta del Consell Jurídic Consultiu, per la qual es convoca la provisió temporal, per comissió de serveis, d'un lloc de treball de naturalesa funcionarial en el Consell Jurídic Consultiu de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9723

Data del DOGV
:   13-11-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/11362


Data del document
:   02-11-2023

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Descriptors 

:   * Consell Jurídic Consultiu de la Comunitat Valenciana

RESOLUCIÓ de 2 de novembre de 2023, de la presidenta del Consell Jurídic Consultiu, per la qual es convoca la provisió temporal, per comissió de serveis, d'un lloc de treball de naturalesa funcionarial en el Consell Jurídic Consultiu de la Comunitat Valenciana. [2023/11858]  
La disposició addicional 19a de la Llei 4/2021, de 16 d'abril, de la Generalitat, de la funció pública valenciana (d'ara en avant LFPV), disposa que al personal empleat públic del Consell Jurídic Consultiu de la Comunitat Valenciana (en acrònim, CJCCV) li serà aplicable, en primer lloc, el que es disposa en la Llei reguladora del CJCCV i en la seua normativa de desenvolupament, i supletòriament el règim jurídic previst per al personal al servei de l'Administració de la Generalitat. A més, indica que, en els supòsits en què, per expressa remissió de la legislació específica del CJCCV, per disposició supletòria, o per qualsevol altre motiu, resulte d'aplicació al personal d'aquesta institució la LFPV, les competències que aquesta llei atribueix als òrgans del Consell hauran d'entendre's referides als corresponents òrgans del CJCCV.  
  
L'article 17 de la Llei 10/1994, de 19 de desembre, de creació del CJCCV, disposa que els llocs de treball del CJCCV es proveiran d'acord amb les normes de la Llei de funció pública valenciana, així com que la selecció es realitzarà en la forma prevista per aquesta.  
D'altra banda, els articles 21.a i 25.a) del Reglament del CJCCV, aprovat per Decret 37/2019, del Consell, de 15 març, atribueixen a la Presidència del CJCCV la representació del CJCCV i, igualment, com a titular de la Direcció Superior del Personal, Serveis i Dependències del CJCCV, la de convocar els processos selectius del personal de la institució que corresponga.  
De conformitat amb l'article 117 de la LFPV la comissió de serveis és una forma voluntària temporal i excepcional de provisió de llocs de treball que correspon, en casos d'urgent i inajornable necessitat quan concórreguen causes raonades d'interès públic, entre altres supòsits, quan es troben pendents de la seua provisió definitiva, i s'haurà de complir en el procediment el principi de publicitat, i serà requisit necessari per a l'acompliment d'aquesta classe de llocs que el personal funcionari de carrera pertanga al mateix cos, escala, agrupació professional funcionarial, o, en el seu cas, agrupació de llocs, així com que reunesca els requisits d'aquell reflectits en les corresponents relacions de treball.  
  
Es troba vacant i pendent de provisió definitiva el lloc de treball número 18, cap de Negociat Tresoreria, Nòmines, Comptabilitat i Informació Transparència, de la vigent relació de llocs de treball del CJCCV (DOGV 8221/26.01.2018), obert a altres administracions públiques i la forma de provisió definitiva de les quals és el sistema de concurs.  
  
Concorre la necessitat, de caràcter urgent i inajornable, per tractar-se d'un lloc de treball amb funcions transversals i necessàries per al correcte funcionament de l'organització interna, de procurar transitòriament la provisió temporal, a través de comissió de serveis, del citat lloc de treball, oferint-se mitjançant convocatòria pública.  
En virtut d'això, de conformitat amb el que es disposa en l'article 110 i següents de la Llei 4/2021, de 16 d'abril, de la Generalitat, de la funció pública valenciana i en exercici de les atribucions conferides a la Presidència del CJCCV, mitjançant la present, resolc:  
  
Primer  
Convocar per a la seua provisió temporal, en règim de comissió de serveis, el següent lloc de treball del Consell Jurídic Consultiu de la Comunitat Valenciana:  
  
Número: número 18  
Denominació: cap de Negociat Tresoreria, Nòmines, Comptabilitat i Informació Transparència  
Naturalesa: funcionarial  
Sector: general  
Grup de titulació: C1/C2  
Complement de destinació: 16  
Complement específic: 38  
Provisió vacants: concurs. Obert a altres administracions públiques.  
  
Funcions: gestió de personal, nòmina, liquidacions, seguretat social i altres règims. Comptabilitat, tresoreria, bancs i informació transparència GV.  
  
Segon  
Podrà participar en aquesta convocatòria el personal funcionari de carrera de l'Administració de la Generalitat, així com el personal funcionari de carrera d'altres administracions públiques, sempre que pertanga al subgrup C1 o C2, sector general.  
  
Tercer  
La sol·licitud, segons model que s'adjunta com a annex, es presentarà, bé presencialment en el Registre d'Entrada del CJCCV, bé en el Registre Electrònic del Punt General d'Accés dirigit al CJCCV, a través de la pàgina web https://rec.redsara.es/, i s'indicarà com a organisme destinatari el Consell Jurídic Consultiu de la Comunitat Valenciana.  
  
A la sol·licitud s'acompanyarà historial professional de competències i capacitats (currículum) en el qual s'especificaran, entre altres extrems:  
- El temps, les funcions i característiques del lloc o llocs de treball exercits en l'Administració pública.  
- Descripció de les tasques concretes desenvolupades en els llocs de treball exercits, sistemes informàtics de gestió econòmica, financera i pressupostària i de gestió integral de nòmines i assegurances socials conegudes i utilitzades.  
- La formació i qualsevol altre aspecte o contingut que aporte acreditació del coneixement i capacitació per al desenvolupament de les funcions assignades al lloc de treball.  
La no aportació de l'historial de competències i capacitats (currículum), en tant que contribueix a la comprovació de la capacitat i mèrits, així com de les habilitats, actituds i aptituds de les persones aspirants en relació amb les funcions concretes a desenvolupar, suposarà l'exclusió de la persona participant en la present convocatòria per a la provisió del lloc de treball.  
Conforme al que es disposa en l'article 85.3 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, el personal participant que no tinga la condició de personal funcionari de carrera de l'Administració de la Generalitat haurà d'aportar, juntament amb la sol·licitud de participació, un certificat de la seua Administració d'origen en el qual es faça constar:  
a) La condició de personal funcionari de carrera i sector d'administració general o especial.  
b) El cos, escala o agrupació de personal funcionari de carrera a la qual pertany, així com les funcions i requisits d'accés a aquesta.  
  
Si l'administració d'origen no estiguera estructurada en cossos, escales o qualsevol altra agrupació de funcionaris, s'especificaran les funcions i característiques del lloc de treball que exerceix en la seua administració d'origen.  
c) La titulació que li va servir per a accedir al cos, escala o agrupació al qual pertany.  
La no aportació d'aquest certificat suposarà l'exclusió de la persona participant en la convocatòria.  
Es podrà realitzar una entrevista a totes o a alguna de les persones participants en la convocatòria que reunisquen els requisits exigits, per a la comprovació de la seua capacitat i mèrits, així com de les habilitats, actituds i aptituds en relació amb les funcions del lloc de treball a desenvolupar. Aquesta entrevista reuneix un caràcter potestatiu.  
  
Quart  
La persona sol·licitant seleccionada aportarà la documentació original acreditativa de la condició de personal funcionari segons la relació de llocs de treball del CJCCV, de l'experiència i formació declarada, en el termini de 5 dies naturals des que fora requerida, a l'efecte d'iniciar amb la seua administració d'origen la corresponent comissió de serveis en aquesta institució. La no presentació o inexactitud respecte de la declarada, dins del termini indicat, determinarà l'exclusió d'aquest procés de provisió temporal.  
  
Cinqué  
El termini de presentació de la sol·licitud de participació serà, en tot cas, de deu dies hàbils a comptar de l'endemà de la publicació d'aquesta convocatòria en el Diari Oficial de la Generalitat Valenciana.  
  
Les successives publicacions s'efectuaran a través de la pàgina web del Consell Jurídic Consultiu de la Comunitat Valenciana.  
  
Contra la present resolució, que posa fi a la via administrativa, les persones interessades podran interposar recurs potestatiu de reposició davant la Presidència del CJCCV, en el termini d'un mes, o directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, en tots dos casos a comptar de l'endemà de la publicació en el Diari Oficial de la Generalitat Valenciana.  
  
València, 2 de novembre de 2023.- La presidenta del Consell Jurídic Consultiu de la Comunitat Valenciana: Margarita Soler Sánchez.